**Utcai szociális munka**

A társaság 2014. évben is kettő utcai szolgálat működtetésével biztosította a hajléktalan emberek felkutatását, az ellátásukat biztosító információk nyújtását, a nappali melegedőbe, illetve az éjjeli menedékhelyre irányításukat, krízis esetben azonnali ellátásuk megszervezését.

Ebben az évben is kiemelt figyelmet fordítottunk a krízisidőszakban az esetleges kihüléses események megelőzésére az érintettek éjjeli menedékhelyre, illetve szükség esetén kórházba szállításával. Az utcai szolgálat naponta 8-22 óra között dolgozott, azonban a téli krízisidőszakban hétvégén és ünnepnapokon is szolgálatot teljesítettek 18-22 óra között.

A Mentőszolgálattal, a Rendőrséggel, a Markusovszky Kórházzal, a Közterület Felügyelettel, és a Pálos Károly Családsegítő és Gyermekjóléti Szolgálattal a hajléktalansággal összefüggő feladatokat évek óta együttműködési megállapodásban rögzítettük, melynek keretében közös járőrözéseket végeztünk, mind a rendőrséggel, mind a Pálos Károly Családsegítő Szolgálat utcai szociális munkásaival. 2014. évben az együttműködéshez az ÁNTSZ is csatlakozott.

A rendőrség, a mentőszolgálat és a kórház sűrgősségi betegellátó részlegének rendelkezésére bocsátottuk azoknak a klienseinknek a névsorát, akik gondnokság alatt állnak, illetve a krízisidőszakban különösen veszélyben vannak, hiszen életkoruk, fizikai állapotuk miatt könnyebben bekövetkezhet fagyás miatti egészségkárosodás, esetleg halál.

2014. évében a két szolgálat munkatársai összesen **119** **fő utcai hajléktalannal kerültek kapcsolatba**, **közülük 16 fő volt nő.**

|  |  |  |
| --- | --- | --- |
| **Ellátottak száma**  **2014. évben** | **I. számú utcai szocális szolgálat** | **II. számú utcai szocális szolgálat** |
| **Összesen:** | 59 fő | 60 fő |
| **Nő:** | 6 fő | 10 fő |

Többségük nem életvitelszerűen tartózkodik utcán, ismerősöknél, nem lakás céljára szolgáló helyiségekben húzza meg magát.

A téli időszakban az utcai hajléktalanok jelentős része igénybe veszi a Nappali melegedő és az Éjjeli Menedékhely szolgáltatásait, illetve egyre romló egészségi állapotuk miatt gyakran válik szükségessé betegszobai elhelyezésük.

**Az utcán élők életkor és nemek szerinti megoszlása**

|  |  |  |  |  |
| --- | --- | --- | --- | --- |
| **Életkor (év)** | **Férfi** | | **Nő** | |
| **Fő** | **%** | **Fő** | **%** |
| 18-20 | 1 | 0.98 | - | - |
| 21- 30 | 7 | 6.8 | 1 | 6.25 |
| 31-40 | 19 | 18.45 | 2 | 12.5 |
| 41-50 | 37 | 35.92 | 6 | 37.5 |
| 51-60 | 28 | 27.18 | 4 | 25 |
| 61- | 11 | 10.67 | 3 | 18.75 |
| Összesen: | 103 | 100% | 16 | 100 % |

|  |  |  |  |
| --- | --- | --- | --- |
| Időszakosan tartózkodik az utcán | Folyamatosan utcán tartózkodik **28 fő** | | |
| 1-2 éve | 2-5 éve | 5 évnél több |
| **91 fő** | 9 fő | 13 fő | 6 fő |

2014-ben napi átlagban 17 fő utcai hajléktalannal foglalkoztak az utcai szociális munkás szolgálatok.

2014-ben összesen **112 bejelentés** érkezett intézményünkhöz. A lakossági bejelentések többsége az ingyenesen hívható zöld számra érkezett, amit az információs szolgálatot teljesítő munkatárs fogadott, majd továbbította azt, az utcai szociális szolgálatnak. Emellett a kórházból is gyakran kaptunk bejelentéseket.

A tevékenységünk nyilvánosabbá tétele, a közvetlenebb információáramlás elősegítése céljából az utcai szolgálat munkatársai egyedi, többfunkciót ellátó kabátot viselnek. A krízis időszakaban szolgáltatásaink szélesebb körű nyilvánossága érdekében a helyi médiával folyamatos kapcsolatot tartunk.

**Az utcai szociális munkás szolgálatok által nyújtott szolgáltatások megoszlása**

1. **számú utcai szolgálat**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2014. | Egész-ségügyi szolgál-tatások-hoz való hozzá-férés segítése | Nappali szolgál-tatások-hoz való hozzá-férés segítése | A szállás-nyújtó intéz-mény-ekkel szem-beni előítéle-tek leküz-dése | Bent-lakásos, tartós bentla-kásos intéz-ményi elhelye-zés szerve-zése | Az ügyfél képvise-lete bentla-kásos, tartós bentla-kásos intézmé-nyi elhelyez-és elérésé-re | Egyedi lakha-tásba kerülés segítése | Családi, baráti, közösségi kapcsola-tok erősítése | Érdek-érvé-nyesítés segítése szabad-idős tevé-kenysé-gek segítése közösség-szervezés | egyéb: |
| Január | 13 | 1 | 19 | 0 | 0 | 0 | 0 | 1 | 15 |
| Február | 13 | 10 | 25 | 1 | 0 | 0 | 0 | 8 | 18 |
| Március | 28 | 8 | 18 | 0 | 2 | 0 | 6 | 8 | 29 |
| Április | 47 | 21 | 43 | 0 | 3 | 0 | 9 | 10 | 75 |
| Május | 5 | 11 | 21 | 1 | 0 | 1 | 6 | 1 | 27 |
| Június | 10 | 10 | 4 | 2 | 0 | 0 | 3 | 0 | 70 |
| Július | 13 | 20 | 7 | 2 | 1 | 0 | 9 | 0 | 44 |
| Augusztus | 12 | 8 | 9 | 0 | 0 | 2 | 5 | 7 | 22 |
| Szeptembererer | 15 | 25 | 0 | 0 | 0 | 0 | 5 | 7 | 33 |
| Október | 18 | 16 | 0 | 0 | 0 | 2 | 12 | 7 | 36 |
| November | 4 | 13 | 3 | 0 | 0 | 0 | 8 | 6 | 46 |
| December | 10 | 19 | 11 | 2 | 0 | 3 | 3 | 3 | 51 |
| **Összesen:** | **188** | **162** | **160** | **9** | **6** | **8** | **66** | **58** | **466** |

1. **számú utcai szolgálat**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2014. | Egész-ségügyi szolgál-tatások-hoz való hozzá-férés segítése | Nappali szolgál-tatások-hoz való hozzá-férés segítése | A szállás-nyújtó intéz-mény-ekkel szem-beni előítéle-tek leküz-dése | Bent-lakásos, tartós bentla-kásos intéz-ményi elhelye-zés szerve-zése | Az ügyfél képvise-lete bentla-kásos, tartós bentla-kásos intézmé-nyi elhelyez-és elérésé-re | Egyedi lakha-tásba kerülés segítése | Családi, baráti, közösségi kapcsola-tok erősítése | Érdek-érvé-nyesítés segítése szabad-idős tevé-kenysé-gek segítése közösség-szervezés | egyéb: |
| Január | 20 | 5 | 24 | 0 | 0 | 0 | 0 | 10 | 17 |
| Február | 20 | 13 | 29 | 0 | 0 | 3 | 1 | 14 | 25 |
| Március | 24 | 12 | 28 | 0 | 1 | 0 | 3 | 3 | 32 |
| Április | 38 | 26 | 57 | 1 | 2 | 0 | 2 | 6 | 40 |
| Május | 21 | 23 | 32 | 0 | 0 | 0 | 4 | 5 | 19 |
| Június | 12 | 11 | 32 | 0 | 0 | 0 | 12 | 9 | 20 |
| Július | 20 | 12 | 40 | 0 | 0 | 1 | 12 | 6 | 15 |
| Augusztus | 20 | 13 | 16 | 2 | 0 | 0 | 5 | 4 | 16 |
| Szeptember | 14 | 11 | 0 | 0 | 0 | 0 | 0 | 8 | 12 |
| Október | 6 | 14 | 0 | 2 | 0 | 0 | 1 | 5 | 25 |
| November | 4 | 10 | 6 | 0 | 1 | 0 | 6 | 4 | 31 |
| December | 5 | 13 | 12 | 0 | 0 | 0 | 1 | 3 | 29 |
| **Összesen:** | **204** | **163** | **276** | **5** | **4** | **4** | **47** | **77** | **281** |

|  |  |  |  |  |  |  |
| --- | --- | --- | --- | --- | --- | --- |
| **Az utcai szociális szolgáltatásból kikerültek száma**  I. számú utcai szociális szolgálat | | | | | | |
| éjjeli menedékre került | átmeneti szállásra  került | önálló lakhatásba *(a szociális intézményrendszeren kívüli lakhatás, pl. HKA/ÖKA/TÁMOP támogatott lakhatás, önkormányzati bérlet, albérlet, munkásszálló, hazaköltözés, összeköltözés*) | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
| 12 fő | 5 fő | 8 fő | 2 fő | 4 fő | 2 fő | 10 fő |
| **16** fő maradt a szolgálat gondozásában december végén. | | | | | | |

|  |  |  |  |  |  |  |
| --- | --- | --- | --- | --- | --- | --- |
| **Az utcai szociális szolgáltatásból kikerültek száma**  II. számú utcai szociális szolgálat | | | | | | |
| éjjeli menedékre került | átmeneti szállásra  került | önálló lakhatásba *(a szociális intézményrendszeren kívüli lakhatás, pl. HKA/ÖKA/TÁMOP támogatott lakhatás, önkormányzati bérlet, albérlet, munkásszálló, hazaköltözés, összeköltözés)* | tartós bentlakásos intézménybe került | elhunyt | büntetés végrehajtási intézetbe került | ismeretlen helyre távozott |
| 12 fő | 8 fő | 4 fő | 3 fő | 1 fő | 4 fő | 13 fő |
| **15** fő maradt a szolgálat gondozásában december végén. | | | | | | |

**Nappali melegedő**

A nappali melegedő férőhelyszáma: 40 fő.

A szolgáltatást igénybevevők száma 2014. évben **190** **fő volt,** ebből az új igénybevevők létszáma: **62 fő.**

**Gondozási napok száma és átlaglétszám a nappali melegedőben**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Év** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| Gondozási napok száma | 8.900 | 10.491 | 10.938 | 11.049 | 11.186 | 10.842 | 11.824 | 13.864 | 15.807 | 15.511 |
| Átlaglétszám (fő) | 35,3 | 41,6 | 43,40 | 43,84 | 44,38 | 43,19 | 47,1 | 55,0 | 63,98 | 61,79 |

A grafikonokon is jól látszik, hogy a nappali melegedő folyamatosan teltház felett üzemel és a kihasználtság évről évre emelkedő tendenciát mutat. Ez a szám azt jelzi, hogy az éjjeli menedékhelyen éjszakázó, illetve az utcán élő hajléktalan emberek is egyre nagyobb arányban veszik igénybe a nappali melegedő szolgáltatásait, nem töltik egész napjukat utcán, közterületen.

**A nappali mekegedő szolgáltatásait igénybevevők fontosabb demográfiai jellemzői**

|  |  |  |
| --- | --- | --- |
| **Nappali melegedőben megfordultak száma: 190 fő, *ebből*** | | |
| **Nem** | Férfi | 165 |
| Nő | 25 |
| **Iskolai végzettség** | 8 általános vagy alacsonyabb | 126 |
| szakmunkás | 48 |
| szakközépisk., érettségi | 12 |
| főiskola | 4 |
| **Életkor** | 18-25 év | 14 |
| 26-30év | 9 |
| 31-35 év | 21 |
| 36-40 év | 27 |
| 41-45 év | 31 |
| 46-50 év | 35 |
| 51-55 év | 21 |
| 56-60 év | 19 |
| 61-65 év | 6 |
| 66 év felett | 7 |

A nappali melegedő szolgáltatásait igénybevevők kétharmada nem rendelkezik semmilyen szakképesítéssel, ami a munka keresésben, elhelyezkedésben komoly hátrányt jelent. A szakképzettséggel rendelkező hajléktalan emberek többségére is sajnos az jellemző, hogy a hajléktalan lét következtében munkavégző képességük, szaktudásuk olyan mértékben leromlott, hogy nem képesek a szakképzettségüknek megfelelő munkakört betölteni és ellátni.

A szolgáltatást igénybevők között legnagyobb arányban (19%) a 46-50 év közötti korosztály volt jelen, a 30 éven aluliak aránya összesen 12% volt, míg a 61 éven felüliek aránya 7%.

A nappali melegedő a házirend elfogadása után mindenki számára szabadon látogatható. A közösségi helyiségben lehetőség nyílik:

* közösségi együttlétre ( TV nézés, beszélgetés, internet használat) ,
* újságolvasásra,
* étel elfogyasztására,
* italautomata használatára,
* csomagmegőrző szekrény használatára.

**Alacsony küszöbű szolgáltatások**

Minden szolgáltatást igénybevevő számára biztosítjuk a tisztálkodás és a személyes ruházat tisztításának feltételeit. Gondoskodunk a ruházat és egyéb személyes dolgok biztonságos őrzéséről, lehetőség szerint a ruházat pótlásáról. Az ételkészítés lehetőségének biztosítása mellett egyszeri meleg ebédet is biztosítunk mindazoknak, akik ezt más módon megoldani nem tudják.

**A nappali melegedőben biztosított szolgáltatások havi bontásban**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Tisztál-kodás | Mosás, szárítás | Ételme-legítés | Szociális ügyinté-zés | Szociális, mentális | Étkez-tetés | Ruha-pótlás | Posta-cím adása | Csomag-megőrzés |
| Január | 325 | 239 | 957 | 257 | 767 | 904 | 78 | 19 | 760 |
| Február | 377 | 252 | 1088 | 204 | 989 | 869 | 78 | 17 | 895 |
| Március | 320 | 213 | 1015 | 156 | 932 | 775 | 65 | 17 | 842 |
| Április | 282 | 142 | 840 | 149 | 812 | 638 | 83 | 43 | 771 |
| Május | 239 | 96 | 769 | 71 | 880 | 686 | 54 | 22 | 980 |
| Június | 251 | 204 | 525 | 64 | 613 | 581 | 63 | 15 | 774 |
| Július | 267 | 148 | 434 | 50 | 644 | 536 | 50 | 13 | 705 |
| Augusztus | 222 | 176 | 339 | 26 | 517 | 605 | 41 | 5 | 595 |
| Szeptember | 330 | 135 | 267 | 52 | 632 | 558 | 44 | 15 | 446 |
| Október | 354 | 193 | 288 | 53 | 446 | 534 | 49 | 16 | 442 |
| November | 274 | 213 | 373 | 100 | 381 | 682 | 25 | 2 | 490 |
| December | 293 | 201 | 439 | 49 | 482 | 742 | 45 | 2 | 636 |
| **Összesen:** | **3534** | **2212** | **7334** | **1231** | **8095** | **8110** | **675** | **186** | **8336** |

Szombathely városban nem működik népkonyha, ezért a nappali melegedőben az ellátással nem rendelkező, illetve nagyon alacsony jövedelemmel rendelkező hajléktalan emberek részére egyszeri meleg ebédet biztosítunk, amelynek elkészítésében a hajléktalan emberek vesznek részt. 2014. évben összesen 8110 adag ebéd kiosztására került sor.

**Ügyintézői tevékenység a nappali melegedőben**

|  |  |
| --- | --- |
| **Elvégzett feladat** | **Eset** |
| Születési anyakönyvi kivonat | 32 |
| Személyi igazolvány kiváltása | 59 |
| TAJ kártya kiváltása | 52 |
| Adó igazolvány kiváltása | 47 |
| Posta cím biztosítása | 57 |
| Elhelyezés idősek otthonában | 6 |
| Gondnokság alá helyezés kezdeményezése | 7 |
| Gondnokság alá helyezés felülvizsgálata | 4 |
| Rokkantnyugdíj megindítása | 12 |
| Köztemetéssel és hagyatékkal kapcsolatos ügyintézés |  |
| Egyébb szociális ügyek, jogosultságok intézése  ( nyugdíj ügyek, iskolai bizonyítványok megkérése, bírósági ügyekben levelezés) | 29 |
| **Összesen.** | **299** |

A hajléktalan lét gyakori velejárója a személyes okmányok elvesztése, azt azonban valamennyien tudják, hogy legalább személyi igazolvánnyal rendelkezniük kell ahhoz, hogy a sorozatos rendőrségi feljelentéseket elkerüljék. Az egészsésgügyi ellátáshoz való hozzáférés szigorodásának következtében egyre gyakrabban igényelnek segítséget a TB kártya pótlásához, az adóigazolvány megkéréséhez az esetek többségében akkor kérnek segítséget a hajléktalan emberek, amikor munkaviszonyt kívánnak létesíteni. Postacímet minden utcai illetve éjjeli menedékhely szolgáltatásait igénybe vevő hajléktalan embernek biztosítunk, amennyiben ezt igénylik.

**Éjjeli menedékhely**

**Forgalmi adatok az éjjeli menedékhelyen (2005-2014)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Év** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| **Gondozási napok száma** | 9835 | 11746 | 11047 | 11234 | 14273 | 13458 | 15899 | 14215 | 16080 | 17455 |
| **Átlaglétszám** | 26,95 | 32,18 | 30,27 | 30,78 | 39,10 | 36,97 | 43,55 | 38,95 | 44,05 | **47,82** |
| **Megfordultak száma** | 184 | 203 | 241 | 214 | 220 | 207 | 210 | 219 | 247 | **268** |

Az éjjeli menedékhely férőhelyszáma 25 fő, amely a téli krízisidőszakban 20 fővel bővül. Amennyiben az év valamennyi napján annyian vennék igénybe a menedékhely szolgáltatásait, amennyi az engedélyezett férőhelyszám, akkor az éves gondozási napok száma **12745** lenne. Ehhez képest 2014. évben ez a szám **17455 volt**, azaz a kihasználtásg **137%** volt éves szinten.

Az átlaglétszám mellett az éjjeli menedékhelyen megfordultak száma is évről évre emelkedést jelent, ami azt mutatja, hogy nem ugyanazok a hajléktalan emberek „ragadnak bent az ellátásban”, hanem újak és újak jelentkeznek.

2014. évben az éjjeli menedékhely szolgáltatásait  **268 fő** vette igénybe. Az igénybevevők közül **225 fő férfi** és **43 fő** nő volt. Első alaklommal jelentkezett az év során az éjjeli menedékhelyen **114** fő.

**Életkor szerinti megoszlás az éjjeli menedékhelyen**

|  |  |
| --- | --- |
| **Életkor/év** | **Létszám/fő** |
| **18-25** | 27 |
| **26-30** | 11 |
| **31-35** | 26 |
| **36-40** | 35 |
| **41-45** | 40 |
| **46-50** | 54 |
| **51-55** | 28 |
| **56-60** | 28 |
| **61-65** | 9 |
| **66-** | 10 |
| **Összesen:** | **268** |

Az éjjeli menedékhelyen a fiatal felnőttek (18-25 év) aránya 10% volt 2014 évben. Az ebbe a korcsoportba tartozók között jelentős arányban voltak azok, akik rendszeresen használtak tudatmódosító szereket. A szerhasználat, illetve annak megszerzése gyakran párosult sorozatos bűnelkövetésekkel. A szolgáltatást igénybevevők közel fele (48%) középkorú volt (36-50 év), míg 61 év feletti 19 fő a 268 fő közül.

**Az éjjeli menedékhelyet igénybevevők átlagéletkora**

|  |  |
| --- | --- |
| **Év** | **Átlagéletkor** |
| 2003 | 40,55 |
| 2004 | 40,13 |
| 2005 | 41,45 |
| 2006 | 41,99 |
| 2007 | 43,82 |
| 2008 | 41,33 |
| 2009 | 42,5 |
| 2010 | 43,5 |
| 2011 | 43,26 |
| 2012 | 42,56 |
| 2013 | 43,67 |
| 2014 | **44,15** |

**Iskolai végzettség szerinti megoszlás az éjjeli menedékhelyen**

|  |  |
| --- | --- |
| **Iskolai végzettség** | Fő |
| 8 általános alatt | 6 |
| 8 általános | 75 |
| szakmunkás képző | 57 |
| szakközépiskola, érettségi | 8 |
| főiskola | 4 |
| **Összesen** | **268** |

Az éjjeli menedékhelyen megfordulók több, mint fele (54%) nem rendelkezik semmilyen szakképzettséggel, 38%-a szakmunkás végzettségű. A szakképzettség hiánya, illetve az elavult szakképzettség, rossz fizikai és mentális állapot komoly nehézséget jelent a munkahelykeresésben, munkahely megtartásában.

**Gazdasági aktivítás szerinti megoszlása**

|  |  |
| --- | --- |
| **Gazdasági aktivitás** | **Fő** |
| bejelentett munkaviszony | 28 |
| nyugdíjszerű ellátás | 34 |
| alkalmi munka | 14 |
| álláskereső munkanélküli | 35 |
| ellátatlan | 157 |
| **összesen:** | **268** |

Az éjjeli menedékhelyen jelentkező hajléktalan emberek többsége (59%) teljesen ellátatlan volt, amikor először kérte felvételét. Mindössze 10%-uk rendelkezett bejelentett munkaviszonnyal, 13%-uk nyugdíjszerű ellátással.

Az éjjeli menedékhelyen fontos feladat a jogosultságok vizsgálata, illetve a munkaügyi központban történő regisztráció. A fizikai állapotjavítás, a szenvedélybetegségek kezelése elengedhetetlen feltétele annak, hogy a hajléktalan ember akár a támogatott (közfoglalkoztatás, intézményen belüli foglalkoztatás), akár az elsődleges munkaerő piacon elhelyezkedhessen.

**Átmeneti szállás**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **2003** | **2004** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| **Gondozási napok száma[[1]](#footnote-1)** | 23 206 | 30 011 | 27 508 | 24 354 | 26 867 | 24 908 | 27 655 | 32 481 | 36429 | 29 202 | 28989 | **29056** |
| **Átlaglétszám[[2]](#footnote-2)** | 63,58 | 82,22 | 75,36 | 66,72 | 73,61 | 68,24 | 75,77 | 89 | 99,8 | 80,01 | 79,42 | **79,61** |
| **Igénybevevők száma[[3]](#footnote-3)** | 102 | 127 | 117 | 115 | 82 | 151 | 121 | 155 | 210 | 164 | 151 | **149** |

Az átmeneti szálláson megfordult **149** fő közül **128** fő volt férfi és **21** fő nő.

**A szolgáltatást igénybevevők életkor szerinti megoszlása**

|  |  |
| --- | --- |
| **Életkor/év** | **Létszám/fő** |
| **18-30** | 8 |
| **31-35** | 6 |
| **36-40** | 17 |
| **41-45** | 20 |
| **46-50** | 21 |
| **51-55** | 19 |
| **56-60** | 27 |
| **61-65** | 22 |
| **66-** | 9 |
| **Összesen:** | **149** |

Az átmeneti szálláson élők átlagéletkora: **50,21** év

Az átmeneti szálláson élők közül legnagyobb arányban az 56-60 éves korosztály volt jelen(18%), második legnépesebb csoportot a 61-65 éves korosztály jelentette (15%), hasonló nagyságrendben voltak jelen még a 41-45 évesek, illetve a 46-50 évesek (14-14%). Az átmeneti szálláson egyre nagyobb arányban vannak jelen azok, akiknek elhelyezkedési esélyei életkoruk miatt már rendkívül korlátozott, nyugdíjszerű ellátásra azonban még nem jogosultak. Alacsony jövdelemi (többnyire segély) helyzetük miatt nincs reális esélyük arra, hogy lakhatásukat önállóan megoldják.

**Iskolai végzettség szerinti megoszlás**

|  |  |
| --- | --- |
| **Iskolai végzettség** | Fő |
| 8 általános alatt | 7 |
| 8 általános | 89 |
| szakmunkás képző | 44 |
| szakközépiskola | 3 |
| érettségi | 4 |
| főiskola | 2 |
| **összesen** | **149** |

Az átmeneti szállás lakóinak elhelyezkedési esélyeit az is jelentősen befolyásolja, hogy 60%-uk semmifajta szakképesítéssel sem rendelkezik. A szakmunkás végzettséggel rendelkezők (29%) többségére az jellemző, hogy szakképzettségének megfelelő munkakörben hosszú évek óta nem dolgozott, szakmai tudása elavult.

**Az átmeneti szállás szolgáltatásait igénybevevők gazdasági aktivitás szerinti megoszlása**

|  |  |
| --- | --- |
|  | **Fő** |
| Munkaviszony (elsődleges) | 40 |
| Közfoglalkoztatás | 45 |
| Nyugdíj | 19 |
| Rokkantsági ellátás | 25 |
| Ellátatlan | 1 |
| RSZS, FHT | 19 |
| **Összesen:** | **149** |

Az átmenti szálláson élők 57%-a rendelkezett munkaviszonnyal az év során, a munkaviszonnyal rendelkezők több, mint a fele közfoglalkoztatásban dolgozott. Az egyre emelekedő átlagéletkor miatt jelentős arányú a rokkatnsági ellátásban, illetve nyugdíjban részesülők aránya.

**Az átmeneti szállásról való távozás okai**

|  |  |
| --- | --- |
| **Távozás oka** | **Fő** |
| albérletbe költözött | 22 |
| éjjeli menedékhely került | 11 |
| ismeretlen helyre távozott | 11 |
| hajléktalanok otthonába, idősek otthonába került | 11 |
| a házirend súlyos megsértése | 2 |
| elhunyt | 4 |
| kórházi, rehabilitációs intézménybe került | 4 |
| 2 év megállapodása lejárt | 6 |
| **Összlétszám** | **71** |

Az átmeneti szállásról 22 fő költözött albérletbe, ezek között piaci albérlet és önkormányzati bérlakás egyaránt megjelent. Évről-évre emelkedik azok aránya, akik életkoruk, egészségi állapotuk miatt tartós bentlakásos intézményi elhelyezést igényelnek. A 71 főből 6 főnek azért kellett elhagynia az intézményt, mivel az átmeneti szálláson maximálisan biztosítható két éves elhelyezés lejárt.

**Utógondozás**

A város különböző pontjain 22 „védett szállást” (önkormányzati bérlakás bérlőkijelölési joggal, piaci albérlet) működtet a társaság. Ezekben a lakásokban azok a hajléktalan emberek élnek, akiknél a rehabilitációs folyamatot követően a reintegráció érdekében fontossá vált a lakóközösségbe való beilleszkedés. Velük utógondozó szociális munkás tartja a kapcsolatot. **A 22 lakásban 2014. december 31-én 58 felnőtt és 6 kiskorú lakott.**

**Egészségügyi ellátás**

|  |  |  |  |  |
| --- | --- | --- | --- | --- |
| **A hajléktalan emberek háziorvosi rendelőjében megjelentek száma** | | | | |
| **2014. év** | | | | |
|  |  |  | |  |
| **Hónap** | **Ellátott esetek száma** | **Szakrendelésre továbbküldött esetek** | **Recept felírás(db)** | |
| Január | 280 | 34 | 174 | |
| Február | 253 | 58 | 199 | |
| Március | 240 | 59 | 198 | |
| Április | 275 | 16 | 207 | |
| Május | 185 | 17 | 232 | |
| Június | 110 | 4 | 144 | |
| Július | 168 | 17 | 136 | |
| Augusztus | 172 | 15 | 128 | |
| Szeptember | 206 | 11 | 171 | |
| Október | 160 | 12 | 200 | |
| November | 153 | 2 | 118 | |
| December | 137 | 9 | 124 | |
| **Összesen** | **2339** | **254** | **2031** | |

A hajléktalanokat háziorvosi rendelőben ellátott esetek száma 2339 volt, ebből 254 esetben került sor szakrendelésre való továbbküldésre.

**Addiktológiai szakrendelés**

Heti 4 órában addiktológus-pszichiáter szakember egyéni és csoportos terápia keretében

nyújt segítséget a szenvedélybetegséggel küzdő, illetve különböző pszichiátriai megbetegedésekben szenvedő lakóknak. Az addiktológus foglalkoztatásával sokkal hatékonyabbá vált az alkoholproblémák, illetve különböző pszichiátriai kórképek kezelése, javult a kapcsolat az egészségügyi intézményekkel (pl. Pszichiátriai Osztály, Intaháza).

**Bőrgyógyászati szakrendelés**

2014. november hónaptól kéthetente bőrgyógyászati szakrendelés biztosított az intézményben. A szakrendelés valamennyi hajléktalan ember számára térítésmenetesen igénybe vehető, a szakorvos által felírt gyógyszerek, kötszerek kiváltását indokolt esetben az intézmény biztosítja.

**Hajléktalanok Otthona**

**Gondozási napok száma: 9490**

**Ellátott személyek száma: 31 fő**

**Férőhelyek száma: 26**

***Gondozási napok száma a hajléktalanok otthonában***

|  |  |
| --- | --- |
| **Hónap** | **Gondozási napok száma** |
| Január | 806 |
| Február | 728 |
| Március | 806 |
| Április | 780 |
| Május | 806 |
| Június | 780 |
| Július | 806 |
| Augusztus | 806 |
| Szeptember | 780 |
| Október | 806 |
| November | 780 |
| December | 806 |
| **összesen:** | **9490** |

**A Hajléktalanok Otthonában 2014. évben:**

* **5 főnek szűnt** meg a jogviszonya (4 férfi elhunyt, 1 férfi házirend súlyos megsértése)
* **5 fő új** igénybevevő került elhelyezésre
* **gondnokság** alatt álló személyek száma **17 fő *(c****selekvőképességet kizáró gondnokság alatt 9 fő, cselekvőképességet korlátozó gondnokság alatt 8 fő áll)*

***Életkor szerinti megoszlás***

|  |  |  |  |
| --- | --- | --- | --- |
| **Életkor** | **Nő (fő)** | **Férfi (fő)** | **Összesen (fő)** |
| **36 - 49 év** | 0 | 1 | 1 |
| **50 - 62 év** | 2 | 10 | 12 |
| **63 – 75 év** | 0 | 10 | 10 |
| **75 év felett** | 0 | 3 | 3 |
| **Összesen (fő)** | **2** | **24** | **26** |

A Hajléktalan Otthon lakóinak átlagéletkora **62,34** év.

**Ápolási-gondozási tevékenység:**

* 23 fő rendszeres napi gyógyszeres kezelésben részesült
* 26 fő szorult gondozásra
* 11 fő szorult ápolásra, ebből 6 fő bizonyos tevékenységek elvégzéséhez igényelt ápolást.
* 1 fő részesült diétás étkezésben
* 6 fő inkontinens beteg

Az ápolásra szoruló ellátottak közül 1 fő balesetből származó koponya sérülése miatt, 3 fő agyi infarktusa miatt, 1 fő demens állapot romlás miatt kiemelt ápolási tevékenységet igényelt.

**A lakók körében előforduló betegségtípusok:**

* Szív és érrendszeri megbetegedés ( 20 fő )
* Pszichiátriai betegség ( 18fő )
* Emésztőrendszeri megbetegedés ( 16fő )
* Hormonális és anyagcsere rendszeri megbetegedés ( 6 fő )
* Idegrendszeri megbetegedés ( 20 fő )
* Légzőszervi megbetegedés ( 6 fő )
* Mozgásszervi megbetegedés ( 13 fő )
* Urologiai megbetegedés (5 fő)
* Bőrgyógyászati megbetegedés (6)
* Rosszindulatú daganatos megbetegedés (1)

**2014. december 31 -ig a kórházban töltött napok száma 218 nap volt.**

**Az Otthonban az igénybevevők a szabadidő hasznos eltöltésére többféle program közül választhatnak az otthonon belül és kívül is:**

* Színház és mozilátogatás
* Kirándulás (Zalaegerszegi Göcsej Falumúzeum)
* Szentmisén való részvétel
* Szalonnasütés, bográcsozás
* Csoportos és egyéni bezsélgetés
* Könyvkölcsönzés

**Intézményen belüli foglalkoztatás**

A SAVARIA REHAB-TEAM Nonprofit Kft-nél 2014. évben az intézményen belüli foglalkoztatás 2014. január 06-án indult. Az előző évekhez hasonlóan két telephelyen folyt a foglalkoztatás, a Vörösmarty u. 36. és a Szatmár u. 2. szám alatti foglalkoztató műhelyekben.

**Telephelyengedélyek 2014. évben**

***Vörösmarty u. 36*.:**

11 fő fejlesztő-felkészítő foglalkoztatására és 23 fő munka- rehabilitációs foglalkoztatására rendelkezünk engedéllyel, az alábbi tevékenységek végzésére:

* Szőnyeggyártás
* Egyéb ruházat, kiegészítők gyártása
* Papír, csomagolóeszköz gyártása
* Egyéb máshova nem sorolt feldolgozóipart tevékenység
* Egyéb takarítás
* Egyéb fa-, parafatermék és fonottáru gyártása
* Zöldterület-kezelés

***Szatmár u. 2.:***

4 fő fejlesztő-felkészítő foglalkoztatására és 4 fő munka- rehabilitációs foglalkoztatására rendelkezünk engedéllyel, az alábbi tevékenység végzésére:

* Egyéb fa-, parafatermék és fonottáru gyártása

**A munka-rehabilitációs foglalkoztatásban** 2014. január 06-án összesen 6 fővel kötöttünk megállapodást. Egy fő munkavállalót 4 órában, míg 5 főt 6 órában foglalkoztattunk.

A 4 órában foglalkoztatott munkavállalóval egyéb máshova nem sorolható feldolgozóipari tevékenység végzésére kötöttünk megállapodást.

A 6 órában foglalkoztatottak közül:

* 2 fővel egyéb fa-, és parafa termék gyártása,
* 2 fővel egyéb máshova nem sorolható feldolgozóipari tevékenység,
* 1 fővel pedig egyéb ruházat, kiegészítők gyártása tevékenység végzésére kötöttünk megállapodást.

**Fejlesztő-felkészítő foglalkoztatásban** 2014. január 06-án összesen 11 fővel kötöttünk munkaszerződést 7 órás foglalkoztatásra:

- 2 fővel egyéb fa-, parafatermék gyártása,

- 4 fővel egyéb máshova nem sorolható feldolgozóipari tevékenység,

- 1 fővel egyéb ruházat, kiegészítők gyártása,

- 1 fővel papír, csomagolóeszköz gyártása,

- 2 fővel egyéb takarítás,

- 1 fővel szőnyegszövés tevékenység végzésére kötöttünk munkaszerződést.

**Létszámbeli, személyi változások 2014. évben:**

***Munka-rehabilitáció***

*21 fő lépett ki az év során, ebből:*

* 10 fő közfoglalkoztatásba,
* 2 fő maga kérte a megállapodás megszüntetését,
* 1 fő fejlesztő-felkészítő foglalkoztatásba került át,
* 2 fő megállapodása határozott idő lejártával megszűnt,
* 1 fő megromlott egészségi állapota nem tette lehetővé a továbbfoglalkoztatást,
* 1 fő intézményi jogviszonya megszűnt, ez a megállapodás megszűnését is maga után vonta,
* 3 fő megállapodása a sorozatos igazolatlan hiányzások miatt megszüntetésre került,
* 1 fő elérte az öregségi nyugdíjkorhatárt.
* 26 fő lépett be az év során a foglalkoztatásba.
* Munka-rehabilitációból 1 fő lépett át fejlesztő-felkészítő foglalkoztatásba.
* Telephely váltás 1 fő esetében történt.
* 2014. december 31-én a munka-rehabilitációs foglalkoztatottak létszáma 14 fő volt.

***Fejlesztő-felkészítő foglalkoztatás***

* 9 fő lépett ki az év során, ebből:

- 3 fő elhelyezkedett a nyílt/védett munkaerőpiacon,

- 4 fő munkaszerződése közös megegyezéssel megszűnt,

- 1 fő munkaszerződése határozott idő lejártával megszűnt,

- 1 fő betöltötte 55. életévét, így munka-rehabilitációs foglalkoztatásba került át.

* 6 fő lépett be az év során a foglalkoztatásba.
* Fejlesztő-felkészítő foglalkoztatásból 1 fő lépett át munka-rehabilitációs foglalkoztatásba.
* Munka-rehabilitációs foglalkoztatásból 1 fő került át fejlesztő-felkészítő foglalkoztatásba.
* 2014. december 31-én a fejlesztő-felkészítő foglalkoztatásban résztvevők létszáma 8 fő volt.

2014-ben az intézményen belüli foglalkoztatásban 42 fő vett részt. Ebből csak munka-rehabilitációban 25 fő, csak fejlesztő-felkészítőben 12 fő. Öt esetben fordult elő, hogy mindkét foglalkoztatási formában megfordult a foglalkoztatott, egy fő több esetben is, egészségi és mentális állapota, munkához való hozzáállása függvényében.

**Az intézményen belüli foglalkoztatás keretében 2014. évben végzett tevékenységek:**

***Faipari munkálatok:*** A Szatmár utcai asztalos műhelyben készülnek rétegelt lemezből a nagyobb méretű használati- és dísztárgyak, teafilter-tartók, tároló,- dísz-és ékszerdobozok, tükrös kozmetikai ládikák, borítéktartók, lépcsős és egyéb tároló szekrénykék, álló- és fali képkeretek, kulcstartó szekrények, fakanál-és papírzsebkendő tartók, fenyőfából készült sámlik, gyermek magasságmérők. Az asztalos műhelyben történik az összeállítás, ragasztás, felületkezelés, pácolás folyamata. A Vörösmarty utcai műhelyben díszítik a foglalkoztatottak az asztalos műhelyből kikerült termékeket festéssel, pirográffal történő égetéssel, decopage technikával. Ezen kívül ajtó- és ablakdíszeket, az évszakokhoz és aktuális ünnepekhez kapcsolódó kopogtatókat, illetve kézzel festett karácsonyfadíszeket, hűtőmágneseket készítenek a műhelyben dolgozók.

***Egyéb máshova nem sorolható feldolgozóipari tevékenység:*** kisebb ajándéktárgyak, dísztárgyak készítése különböző díszítési technikák és anyagok felhasználásával, alkalmazásával. Újrahasznosított anyagokból (újságpapír, konzervdoboz, hulladék rétegelt lemez –és fűzvessző) különböző használati-és dísztárgyak, tárolók, színezett papírkosarak, fülbevalók, medálok készítése.

***Fonottáru gyártás:***különböző méretű-és formájú tárolókosarak, kaspók, virágkosarak, fonott szélű tálcák, gyermek bevásárlókosarak, nyers vesszőből készült gazdasági-és fás kosarak, illetve egyedi megrendelésre készített különböző méretű tárolók pl. játéktároló, szennyestartó.

***Papírtermékek gyártása*:** festett, gyűrt csomagolópapír, többféle méretben készült ajándéktáskák, aktualitásnak megfelelő ajándékkísérő kártyák, üdvözlőlapok.

***Szőnyegszövés:*** kézi szövőkereten szőtt lábtörlők rongyból, frottír anyagból, illetve gyapjúfonalból.

***Textil-és filctermékek varrása***: Asztalterítők, kötények, különböző méretű torna-és óvodás zsákok, párnahuzatok, ülőpárnák, filc anyagból állat-és mesefigurákat megformázó ujjbábok tervezése, rajzolása, szabása és kézi varrása, tematikus (gyermekmesék szereplőiből összeállított) ujjbáb csomagok, kulcstartók, könyvjelzők. Az egyéb ruházat, kiegészítők gyártása munkakörben dolgozók a textiltermékek előállítása mellett az intézmény lakóinak ruhái, intézményi ágyneműk, függönyök, illetve a foglalkoztatási részleg munkásruháinak javítását is végezték.

***Egyéb takarítás:*** az intézményen belüli foglalkoztatás telephelyén a műhelyek, szociális helységek, udvar takarítása.

***Zöldterület kezelés:*** egyszerűbb munkafolyamatok- fűgereblyézés, fűgyűjtés, lombseprés, gallyak összegyűjtése, virágültetés, szemétszedés-végzése kizárólag kézi szerszámokkal és felügyelet mellett.

.

**Termékértékesítés**

A 2013. évhez hasonlóan 2014-ben is három városi rendezvényen jelentünk meg bemutatkozás, termékeink népszerűsítése és árusítás céljából.

***Fő téri húsvéti vásár*** (2014.04.09 - 04.19.)

A húsvéti vásáron is kínálatunkban szerepeltek a különböző rétegelt lemezből készült dísz-és használati tárgyak, tároló- és ékszerdobozok, ajtódíszek, kézzel festett hűtőmágnesek, fonott kosarak, egyéb textil-és filctermékek (pl. barkadíszek, ujjbábok, kulcstartók) és a húsvéti ünnepekhez aktuálisan kapcsolódó ajándéktárgyak.

***Savaria Történelmi Karnevál*** (2014. 08. 21 - 08. 24.)

A karneválon történt árusítás alkalmával 2014-ben is nagy sikert arattak a vásárlók körében - a teljes terméklistánkon kívül - a speciálisan a karneváli eseményekhez kapcsolódó, római kori hangulatot idéző, rétegelt lemezből és fenyőfából készült, kézzel festett, korhű mintákkal ellátott, különböző méretű- és formájú harci pajzsok, kardok, festéssel, égetéssel díszített dobozok, egyéb használati-és ajándéktárgyak, hűtőmágnesek, textil- és filctermékek, fonott kosarak.

***Adventi vásár*** (2014.11.27- 12.23.)

A 2014. évi karácsonyi vásáron a kínálatunkban folyamatosan jelenlévő fa-, fonott- és textiltermékek mellett széles választékban kínáltunk a téli évszakhoz és a karácsonyi ünnepekhez kapcsolódó dísz-és ajándéktárgyakat, kézzel festett kopogtatókat, ajtódíszeket, díszített tároló-és ékszerdobozokat, teafilter-tartókat, valamint fa-és filc fenyődíszeket, filc ujjbábokat, kulcstartókat, fa hűtőmágneseket, fenyő sámlikat, valamint különböző tároló szekrényeket, álló-és fali tükröket, papírzsebkendő tartókat.

A környezettudatosság jegyében újrahasznosított anyagokból készült termékeinket is bemutattuk a vásáron: tárolásra alkalmas, festéssel, borítással díszített konzervdobozok, hulladék rétegelt lemezből készített, kézzel festett fülbevalók, ékszerszettek, sodrott újságpapírból készült fülbevalók, illetve fonott kosarak, tálcák, hulladék vesszőből összeállított makettek (házikó, templom, híd, malom, stb.).

A Vas Népe megyei napilapban az adventi vásár egyik legötletesebb ajándéka címet a festett, tárolásra alkalmas konzervdoboz nyerte el. Az újságcikk hatására megnőtt az érdeklődés az újrahasznosított termékek iránt.

A vásár sikere, eredményessége köszönhető az egyre bővülő és árban is elérhető- egyre szélesebb vásárlói kört megszólító árukínálatunknak, illetve az esztétikailag és minőségileg is javuló termékeknek.

A szezonális vásárokon kívül a városi *Vásárcsarnokban* – Apró áruk szigete néven- bérelt üzletünkben egész évben értékesítjük a szociális foglalkoztatás keretében készített termékeinket, ahol egyéni megrendelések felvételére is biztosítunk lehetőséget.

A korábbi évek kedvező tapasztalataira és érdeklődésére alapozva 2014-ben ismét megragadtuk a lehetőséget, hogy húsvét és karácsony előtt a Pálos Károly Szociális Szolgáltató Központ és Gyermekjóléti Szolgálat telephelyein kiállítás és vásár keretében mutassuk be a szociális foglalkoztatásban résztvevők által előállított termékeinket alkalmi árusítással egybekötve.

A vásárokon a legtöbb foglalkoztatott szívesen részt vett, segédkeztek az általuk előállított termékek értékesítésénél. Az elismerő szavakat a vásárban segédkező foglalkoztatottak örömmel tolmácsolták munkatársaiknak.

A vevőkör folyamatos bővülése, a visszatérő vásárlók, a pozitív visszajelzések erősítették motiváltságukat.

2014 tavaszán lehetőségünk nyílt arra, hogy Budapesten a Nemzeti Rehabilitációs és Szociális Hivatalban is bemutatkozhattunk a szociális foglalkoztatásról készített kisfilmünkkel és kiállíthattuk kézzel készített termékeinket. A kiállítás sikere, az elismerések, bíztatások, s nem utolsósorban a megrendelések megerősítették a foglalkoztatottakat abban, hogy munkájuk hasznos, értékes és piacképes termékeket állítanak elő.

A SAVARIA REHAB-TEAM Nonprofit Kft. együttműködő partnerként vett részt a ReDESIGN+ ReUSE projektben, melynek egyik célja, hogy segítse, javítsa a szociális foglalkoztató üzemek versenyképességét. A projekt záró rendezvényeként a szociális foglalkoztatás keretében újrahasznosított anyagokból készült termékek- különböző szociális üzemek termékei mellett- kiállításon vettek részt 2014. decemberében Ausztriában.

A sok pozitív visszajelzés, dicséret, bíztatás, a sikeres, eredményes értékesítés kedvezően hatott a foglalkoztatásban résztvevő hajléktalan emberek munkakedvére, önértékelésére. A tapasztalatok azt mutatják, hogy növekszik a kereslet, igény a kézzel készített termékek iránt, nő ezek megbecsülése.

**Személyi feltételek**

A szociális foglalkoztatást 1 fő foglalkoztatási koordinátor irányította, összesen 3 fő foglalkoztatást segítő munkatárssal együtt. Év közben egy fő foglalkoztatást segítő munkatárs személyében változás történt. A Vörösmarty utcai telephelyeken 2 fő segítő, a Szatmár utcában 1 fő segítő irányítja, kíséri figyelemmel a munkavégzést, segíti a munkafolyamatok betanítását a foglalkoztatottak részére.

**Tapasztalatok, problémák:**

A foglalkoztatottak munkakedvére, aktivitására, önértékelésére kedvezően hatottak a pozitív vásárlói visszajelzések, dicséretek, a vásárokon történő árusítás eredményessége, sikerei. A legnagyobb elismerést, motivációt az jelentette számukra, hogy az emberek értékesnek, piacképesnek tartják az előállított termékeket, ezért munkájuknak van értelme, hasznosnak érezhetik magukat. A foglalkoztatottak munkájukat nagyobb odafigyeléssel, türelemmel, kevesebb hibával végezték, gyakran egymást is ösztönözve, segítve.

A pozitív változások mellett továbbra is fennálló probléma a munkahelyre alkoholos állapotban történő érkezés, vagy a munkahelyi alkoholfogyasztás, mely igazolatlan hiányzást, figyelmeztetést von maga után. A rendszeres ellenőrzés, szondázás mellett szükség esetén addiktológus szakember bevonására is sor került.

A sok éves utcai lét és életmód, a berögzült szokások- főként az újonnan belépők számára nehezítették a szabályokhoz való alkalmazkodást, a rendszeres munkába járást, a munkára képes állapotban történő megjelenést. Esetükben a munka-releváns magatartás kialakítása az elsődleges cél.

A csoportban történő munkavégzéshez szükséges kompetenciák fejlesztésének, a felmerülő problémák közösen, illetve egyénileg történő megbeszélésének köszönhetően a munkavállalók közötti konfliktusok csökkentek, illetve konfliktuskezelő képességük, ha minimálisan is, de fejlődött.

Továbbra is igyekeztünk a motivációt, aktivitást fenntartani, a foglalkoztatottak érdeklődési körének, képességeinek, egészségi állapotának megfelelő feladatok biztosításával mindenkinek megtalálni a megfelelő munkakört. A betanítás folyamatába bevontuk azokat a foglalkoztatottakat is, akik az adott tevékenységet már jó színvonalon begyakorolták, elsajátították, ezzel is növelve felelősségérzetüket, hasznosságtudatukat.

A foglalkoztatás nemcsak arra nyújt lehetőséget, hogy a munkavállalók egy adott munkaterületen kipróbálják magukat, hanem arra is, hogy a változatos tevékenységek közül az állapotuknak, képességeiknek megfelelő munkát végezzenek, így hamarabb visszaszokhatnak a munka világába.

A jövőben tervezzük, hogy a város más intézményeivel is felvesszük a kapcsolatot annak érdekében, hogy a szakma és a lakosság egyaránt minél szélesebb körben megismerkedjen a foglalkoztatottak által előállított termékekkel, csökkentve ezzel a hajléktalan személyekkel szembeni előítéleteket.

**Közfoglalkoztatás**

A Nemzeti Közfoglalkoztatási Program keretében az aktív korú nem foglalkoztatott személyek részére foglalkoztatást helyettesítő támogatás kerül folyósításra. Az ellátásra való jogosultságot az önkormányzat továbbra is a szociális rászorultság alapján állapította meg, de az érintett álláskeresőknek aktívabban kellett közreműködni a munkakeresésben, valamint a folyósítás egy éve alatt a juttatásra jogosult személynek legalább 30 nap munkaviszonyt – beleértve az egyszerűsített foglalkoztatást, közfoglalkoztatást, közérdekű önkéntes munkatevékenységet – kellett igazolni.

Az elmúlt 15 évben több száz tartós munkanélküli embernek biztosított munkalehetőséget a szervezet.

2014. évben cégünk összesen 178 fő közfoglalkoztatottal kötött munkaszerződést. A különböző pályázati szakaszokban az idénymunkáknak megfelelően nyújtott be szervezetünk közfoglalkoztatási támogatási kérelmet.

97 fő közfoglalkoztatott állt szervezetünk alkalmazásában 2014. április 30. napjáig, amiből 2013. november 01. napjától a TÁMOP – 2.1.6 – „Újra tanulok” téli közfoglalkoztatási program keretében 64 fő vett részt különböző betanított, illetve OKJ-s képzéseken:

- alapkompetencia fejlesztése

- betanított parkgondozó

- motorfűrész-kezelő

- konyhai kisegítő

- építő- és anyagmozgató gép kezelője

- település-karbantartó

- építőipari ismeretek fejlesztése

- kisgépkezelő

Az áthúzódó téli közfoglalkoztatás után 12 fővel kötöttünk szerződést 2014. 08.31 napjáig, 30 fővel 2014.09.14. napjáig, 23 fővel 2014.09.30. napjáig, 47 fővel 2014. 10.31. napjáig, 4 fővel pedig 2014.11.30. napjáig, a támogatási szerződéseink alapján. A közfoglalkoztatottak a következő munkákat végezték az önkormányzat tulajdonában lévő intézményeknél:

* bútorkészítés
* egyedi fatermékek, ajándéktárgyak készítése
* fűkaszálás, kényszervágás
* kertrendezési, zöldterület gondozási munkák
* csarnoktakarítási munkák
* építőipari segédmunkák szociális intézmények felújításánál
* karbantartási munkák szociális intézményeknél, valamint orvosi rendelőkben
* épülettakarítási munkák
* önkormányzati területek, közterületek hulladékmentesítése

A közfoglalkoztatási program finanszírozása 100, valamint 70 százalékban valósult meg. Szervezetünk az önrészt, illetve az egyéb járulékos költségeket (védőruha, védőital, kéziszerszámok, szemeteszsákok) a szerződött munkák bevételeiből finanszírozza.

2014. december 1. napján újra elindult a TÁMOP -2.1.6 – „Újra tanulok” téli közfoglalkoztatási program, amelyben szervezetünk 43 fővel vesz részt. Az elsajátítható szakmák, illetve akkreditált képzések a következők:

- alapkompetencia fejlesztése

- konyhai kisegítő

- házi betegápoló

- kisgépkezelő

- motorfűrész-kezelő

- növényvédelmi alapismeretek

- park, - és kertépítő - temetőkertész

- település-karbantartó

A téli közfoglalkoztatás áthúzódik a 2015.–ös évre, a képzésben résztvevők 2015.03.31. napjáig állnak a SAVARIA REHAB-TEAM Nonprofit Kft. alkalmazásában. Egy tanfolyam befejezése után a közfoglalkoztatottak munkában bizonyítják rátermettségüket. A képzésben résztvevőkön kívül 26 fő zöldterület-gondozó, valamint takarító végzi munkáját 2015.02.28. napjáig szervezetünknél.

**Vas megyei Család, Esélyteremtési és Önkéntes Ház**

A Család, Esélyteremtési és Önkéntes Házak Hálózata tevékenységének fókuszában az alábbi diszkriminációs okok, hátrányos helyzetet eredményező tényezők állnak:

* fogyatékosság
* nem
* kor (kiemelten az ifjúság és időskor)
* mélyszegénység (kiemelten romák, a gyermekek és a hátrányos helyzetű településeken élők).

Emellett külön fókuszt jelentenek a családok.

Célcsoport főként a fentebbi diszkriminációs indokok miatt hátrányos megkülönböztetés által érintett csoportok, és a velük foglalkozó civil és egyházi érdekképviseleti, karitatív valamint egyéb segítő szervezetek.

A Vas megyei Család, Esélyteremtési és Önkéntes Ház az idei évben is folytatta a Ház népszerűsítését, programjainak propagálását, felkeresve több civil egyesületet kapcsolatfelvétel céljából.

Ezen tevékenységen kívül heti 28 órában irodai ügyletet tartunk, melynek keretében a következő szolgáltatások vehetőek igénybe:

* ügyfélfogadás (hétfő–csütörtök 10–16, péntek 10–14 óráig)
* E-pont működtetése (ingyenes számítógép-, ill. internet használat)
* tanácsadás, információnyújtás,
* zöld szám működtetése
* kézműves foglalkozások
* állandó kiállítási lehetőség amatőr képzőművészek számára

(jelentkezés alapján!)

* az Egyenlő Bánásmód Hatóság helyi képviselőjének ügyfélfogadása

(előzetes időpontfoglalás szükséges! )

Igyekeztünk a Ház megnyitásának hírét mindenhova eljuttatni a megyében. Az Esélyek Háza a következő szervezetekkel, civilekkel, partnerekkel kötött működése óta együttműködési megállapodást:

* Aranyhíd Nevelési- Oktatási Integrációs Központ
* Regionális Szociális Forrásközpont
* Alpokalja Nagycsaládos Egyesület
* Vas megye és Szombathely Megyei Jogú Város Nyugdíjas Szövetsége
* Szombathely Megyei Jogú Város Roma Nemzetiségi Önkormányzata
* Vas megyei Önkéntes Centrum,
* Vas megyei Civil Információs Centrum
* Pálos Károly Szociális Szolgáltató Központ és Gyermekjóléti Szolgálat
* Harmónia Egyesület
* Női Vállalkozó Klub Egyesület
* Vas Megyei Szakosított Szociális Intézet
* Mozgássérültek Vas Megyei Egyesülete
* Siketek és Nagyothallók Országos Szövetsége Vas Megyei Szervezete
* LOGO Ifjúsági Szolgálata
* Szombathelyi Egyházmegyei Karitász
* Új Nemzedék Plusz Kontaktpont Iroda
* Győrvári IKSZT
* Gersekaráti IKSZT
* Gérce IKSZT
* Celldömölki Művelődési Ház
* Csörötneki IKSZT
* Vas megyei Rendőr-főkapitányság
* Vas megyei Cigány Területi Kisebbségi Önkormányzat

Felkereséseink alkalmával aktuális programjaink mellett hirdettük szórólapok segítségével állandó szolgáltatásainkat is. Együttműködve az Egyenlő Bánásmód Hatósággal folytattuk az ingyenes jogi segítségnyújtást, mely iránt nagy volt az érdeklődés, sok kliens a partnerszervezetektől érkezett hozzánk a tanácsadás igénybevétele okán.

A partnereinkkel történt kapcsolatfelvételnek köszönhetően több más szervezet programjaiba tudtunk besegíteni, ezáltal támogatni, segíteni az ő rendezvényeiket, valamint népszerűsíteni a Vas megyei Család, Esélyteremtési és Önkéntes Házat. Összeállítottuk az Esélyek Háza friss adatbázisát, melyet folyamatosan frissítünk. Főleg a családok számára segítséget nyújtó szakemberekre, intézményekre fókuszáltunk. Az adatbázist eljutattuk az összes partner szervezetünknek, illetve a Ház weboldalára is felkerült. Az adatbázist folyamatosan frissítjük, és az érdeklődők, a partnerszervezetek részére bocsátjuk.

Nagyon sokan vették igénybe E-pont szolgáltatásunkat is, mely nagy népszerűségnek örvend, sokan veszik igénybe a szolgáltatást és vele együtt a segítségünket is. (sokaknak e-mail cím létrehozásában is segíteni kell.)

Folyamatosan zajlanak felkereső munka keretében az Esély Órák, melyek nagy népszerűségnek örvendenek Szombathelyen és a megye településein megtalálható általános iskolákban. Esély órákat tartottunk ebben az esztendőben, Rumban, Vépen, Jákon, Bükön, Vassurányban, Vasváron, Ikerváron és természetesen Szombathelyen.

Az év első harmadában négy különböző idősek otthonában tartottunk prevenciós foglalkozást időseknek. A programelem megvalósításában részt vett a Vas megyei Rendőr-főkapitányság képviselője is. A foglalkozások Szombathelyen kívül más Vas megyei településeken is megvalósultak, nevezetesen Kőszegen és Körmenden is.

40 fő fiatallal érzékenyítő kiránduláson, tanulmányúton vettünk részt Budapesten, ahol a Láthatatlan kiállítás keretében megtapasztalhattuk, hogy a nevezett fókuszcsoport tagjai milyen nehézségekkel küzdenek meg nap mint nap, illetve megtanulhatták, milyen formában tudnak segíteni nekik a mindennapokban. Ezt követte egy értékelő, visszatekintő beszélgetés is az Esélyek Háza közösségi terében.

Fotópályázatot hirdettünk középiskolás és felsőfokú tanulmányaikat végző Vas megyei fiataloknak a tolerancia jegyében. A pályázat címe „Tolerancia a mindennapokban”, melyre olyan fényképeket vártunk, melyek bemutatják, hogy a nevezett korosztály miként látja, hogyan közelíti meg, hogy gondolkodik a mindennapi toleranciáról. A beérkezett alkotásokat kiállítottuk az Esélyteremtési iroda közösségi terében, és a készítőket jutalmaztuk.

A fotópályázatra beérkezett képeket tájoltattuk Győrváron a helyi Művelődési Házban, Gersekaráton szintén a helyi Művelődési Házban, valamint Gércén került kiállításra a felújított Integrált Közösségi Szolgáltató térben.

Felkereső munkánk során 2014-ben kitelepültünk Őriszentpéteren a Hagyományőrző Vásáron, Kőszegen, a Mobilitási Héten, az Autómentes Napon, illetve Szüreti Karneválon, Szombathelyen a Nyugat-magyarországi Egyetem diáknapján, valamint a Savaria Karneválon, mely rendezvényeken népszerűsítettük szolgáltatásainkat, Esélyt-totót töltettünk a résztvevőkkel.

A felsorolt programelemeken kívül csatlakoztunk Szombathely Megyei Jogú Város által támogatott Szociális Héthez, melynek keretében „Családbarát munkahely munkajogi szemmel” című kerekasztal beszélgetést hívtuk életre az Esélyteremtési Iroda közösségi terében. A Szociális Héthez kötődően együttműködtünk az Új Nemzedék Kontaktpont irodával, akik a rendezvény keretében „Caffe Dilemma” névre keresztelt 6 különböző asztalnál folyó beszélgetést szerveztek munka, tanulás, család témakörökben. Szintén e programsorozat keretében együttműködve a LOGO Ifjúsági Szolgálattal szerveztük meg „A család és a munka összehangolása – felkészítés már fiatal korban” című interaktív beszélgető délutánt.

Az év derekán a tavalyi évhez hasonlóan Gyermekrajz-pályázatot hirdettünk általános iskolás diákok részére. Idén is nagy népszerűségnek örvendett a pályázat, több mint 140 pályamű érkezett a kiírásra. A beérkezett alkotásokból az Esélyteremtési iroda közösségi terében kiállítást szerveztünk, melynek megnyitóján díjaztunk 18 alkotást. A kiállítás megtekinthető volt az év végéig.

Legyünk együtt fedőnevű programelemünk keretében érzékenyítő kirándulást szerveztünk roma, nem roma és fogyatékossággal élő diákok részére. Az egy napos kirándulás helyszíne a sárvári kalandpark volt, ahol csapatépítő, közösségfejlesztő, jégtörő játékokkal indult a nap, majd ebéd után közösen igénybe vettük a kalandpark szolgáltatásait. A programon 30 diák vett részt, mely jó alkalmat teremtett az együttműködésre, közös gondolkodásra.

Esélyegyenlőségi Napot is szerveztünk Szombathelyen az Aranyhíd Nevelési - Oktatási Integrációs Központban, mellyel elsősorban a vidéki általános iskolák hetedikes és nyolcadikos tanulóit kínáltuk meg, de természetesen szombathelyi iskolák diákjai is részt vettek. A fiatalok 7 különböző állomáshelyen ismerkednek a fogyatékkal élők mindennapjaival, interaktív foglalkozások, játékos feladatok keretében. A 7 állomás:

1. Állomás: Terápiás kutyák az oktatásban - Terápiás kutyák közreműködése a fogyatékkal élő gyermekek fejlesztésében

2. Állomás: Sötét szoba - Braille írás kipróbálása, fehér bottal való tájékozódás, asztalterítés, pénzfelismerés

3. Állomás: Siketek és nagyothallók - Jelnyelvtanítás, siketek és nagyothallók kultúrája

4. Állomás: Mozgássérültek - Élet a kerekesszékkel: mosdó és WC használat, konyhai munkák, lefekvés stb.

5. Állomás: Mozgássérültek - Ülő röplabda, csörgőlabda

6. Állomás: Értelmi sérültek - Fejlesztő játékok, színkottával való zenélés

7. Állomás: Értelmi sérültek – Tibeti hangtálak

A rendezvényen közel 100 fiatal vett részt, voltak, akik résztvevőként, voltak akik önkéntesként segítették a rendezvény sikerese és gördülékeny lebonyolítását.

Ki Mit Tud? Tehetségkutató vetélkedőt szerveztünk elsősorban roma származású fiatalok részére. A tehetségkutató szombathelyi döntőjét megelőzően Csörötneken, illetve Celldömölkön előselejtezőt szerveztünk. A zsűri az előselejtezőn látott legjobb produkciókat meginvitálta a szombathelyi döntőbe, ahol értékes nyeremények kerültek a győztesek tulajdonába. A rendezvény sikeres lebonyolításában a Vas megyei Rendőr-főkapitányság nyújtott nagy segítséget. A rendezvényeken több mint 40 fiatalt lépett fel.

Az Esélyteremtési iroda közösségi terében heti 2 alkalommal sportdélutánt tartunk, melyen mozgásszervi fogyatékkal élők sportolnak együtt ép társaikkal. Együttműködésben az Összetartás Se egyesülettel bonyolítjuk a „Sportoljunk együtt mindannyian” elnevezésű foglalkozást.

Az Önkéntesség világnapja alkalmából szerveztünk 2014. december 5-én tájékoztató-információs napot a LOGO Ifjúsági Szolgálattal. A rendezvény délelőtti részére ifjúsággal foglalkozó szakembereket invitáltunk, míg a délutáni részre szülőket, fiatalokat vártunk elsősorban. A szakembereknek szóló részben értékes előadások hangzottak el az ifjúsági munkával, hazai és nemzetközi önkéntességgel kapcsolatban. A délután folyamán magyar önkéntesek meséltek nemzetközi önkéntes munkájuk tapasztalatairól, külföldiek a Magyarországon végzett önkéntes tevékenységükről, valamint magyar fiatalok itthoni önkéntes tevékenységükről számoltak be.

Havi két-három alkalommal ügyfélfogadást tart közösségi terünkben az Egyenlő Bánásmód Hatóság Vas megyei referense. Munkájára folyamatosan nagy érdeklődés mutatkozik.

Együttműködő partnerként részt veszünk az „Áldozattá válás megelőzése Szombathelyen” című TÁMOP-os projektben. Ennek keretében klienseink pszichológus szakember szolgáltatását is igénybe vehetik heti rendszerességgel.

Az Esélyek Háza a megnevezett programelemeken kívül több ifjúsági, valamint szakembereknek szóló képzés helyszíne volt.

**LOGO Ifjúsági Szolgálat**

A LOGO Ifjúsági Szolgálat 2014-ben is folytatta a 2002-től folyamatos alaptevékenységeit, ifjúsági szolgáltatásait. Az Ifjúsági Szolgálat egyik fő tevékenysége az első félévben a **LOGO 2011-13** című projekt (**TÁMOP-5.2.5/B-10/2-2010-0254**, pályázati támogatás: **49.969.000 Ft**) megvalósítása volt, mely Szombathelyen és Vas megye településein valósult meg 2014. június 30-ig. A LOGO ifjúsági irodája hétköznaponként 12,30-18,00 között tartott nyitva (ez heti 27,5 óra) az Óperint u. 1. szám alatt. 2014. január és március között heti rendszerességgel egyéni és csoportos tanácsadásaink voltak 4 témában: életvezetési-családtervezési, jogi-diákjogi, egészségfejlesztő-drogprevenciós, pályaválasztási-munkaerőpiaci. Január és június között havi 1-1 alkalommal a kőszegi és a vasvári kistérségben egészségfejlesztő-drogprevenciós és pályaválasztási-munkaerőpiaci tanácsadást tartottak szakembereink.

További megvalósított pályázati projektjeink voltak:

* **IFJ-GY-13-C-13554** kódszámú **Jogomban állsz?!** című 30 órás emberi jogi neveléshez kapcsolódó akkreditált képzést valósítottunk meg ifjúsággal foglalkozó szakemberek számára **483.750 Ft**-os támogatásból a Gyermek és Ifjúsági Alapprogram (EMMI) segítségével.
* **IFJ-GY-14-C-18094** kódszámú, **Kortárs Aktiváló** című kortárssegítőknek szóló továbbképző tábort valósítottunk meg **273.250 Ft**-os támogatásból a Gyermek és Ifjúsági Alapprogram (EMMI) segítségével.
* az **Eurodesk Magyarországi Hálózatának** partnereként régiós szintű **együttműködés keretében** népszerűsítettük az Erasmus + Ifjúsági programot.
* együttműködés keretében helyszínt biztosítottunk a **Vasi Ifjúságért Egyesület** mini projektjének (LOGO itt a tér!), amit a **„Körmendi út-Óperint utcai szociális célú rehabilitáció”** című **NYDOP-3.1.1/B2-k2-2013-0003** azonosító számú projekt szoft elemeként valósult meg 2014. június-december között a következő programokkal:
  + 15 alkalommal Péntek Esti Ház (péntek esti nyitva tartás szabadidős programajánlatokkal)
  + 15-15 alkalommal tanácsadások (életvezetési, jogi-diákjogi, drogprevenciós, pályaorientációs, digitális világ-informatikai),
  + 15 alkalommal Kreatív Klub (kézműves foglalkozás),
  + 1 alkalommal Mi szedjük! (környezetvédelmi délután).

Az év második felében alacsony költségvetés mellett, elsősorban együttműködések keretében tudtunk programokat szervezni és lebonyolítani. A Szolgálat humánerőforrása 2 főre csökkent (egy 8 és egy 6 órás ifjúságsegítő munkatárs). Az ifjúsági iroda nyitva tartását továbbra is heti 27,5 órában végeztük.

**Megvalósult programjaink voltak:**

2014.01.18. III. Városi Gólyaavató (a Szombathelyi MJV Diákönkormányzatával együttműködésben)

2014.01.22. MentaTanya – A szaunakultúra nem nudizmus

2014.01.23. Nemzetközi infódélután a LOGO-ban

2014.01.29. Kortárs Képzés 2014/1 előtalálkozó

2014.02.06-08. Kortárs Képzés 2014/1

2014.02.12. Kortárs Képzés 2014/2 előtalálkozó

2014.02.18. Farsangi Kreatív Klub

2014.02.19. Farsangi Buli a LOGO-ban

2014.02.20. Kortárs Képzés 2014/2

2014.02.28. MentaTanya – Minden, amit a könyvszerkesztésről tudni kell

2014.03.07. Nemzetközi infódélután a LOGO-ban

2014.03.08. Munkaerő-piaci kompetenciafejlesztő I.- Sé

2014.03.12. MentaTanya – Dyan cipőcsodák

2014.03.19. A család és a munka összehangolása – felkészítés már fiatal korban (a Szociális Hét rendezvény keretében)

2014.03.19. Családi nyílt nap a LOGO-ban (a Szociális Hét rendezvény keretében)

2014.03.22. Munkaerő-piaci kompetenciafejlesztő II.- Sé

2014.03.29. Munkaerő-piaci kompetenciafejlesztő III.- Sé

2014.04.02. MentaTanya – A megtévesztés tudománya

2014.04.05. Munkaerő-piaci kompetenciafejlesztő IV.- Sé

2014.04.08. X. Vas megyei „aludj máskor” 24 órás vetélkedő előfeladat kiosztás

2014.04.09. Nemzetközi infódélután a LOGO-ban

2014.04.09. VII. Esélyegyenlőségi Nap előkészítő találkozó megbeszélés

2014.04.11. LOGO-Mobil – Egyházasrádóc

2014.04.11. Drog A’RT előadás - Gyöngyösfalu

2014.04.18. LOGO-Mobil – Pinkamindszent

2014.04.26. Drog A’RT előadás – Martineum Felnőttképző

2014.04.26-27. X. Vas megyei „aludj máskor” 24 órás vetélkedő

2014.04.29. VII. Esélyegyenlőségi Nap előkészítő találkozó megbeszélés

2014.05.03. Átjáró Másként Prevenciós Nap és Amatőr Ifjúsági Tehetségkutató Könnyűzenei Fesztivál

2014.05.05-07. Kortárs Aktiváló tábor – Szarvaskend

2014.05.07. LOGO-Mobil – NYME SEK

2014.05.08. VII. Esélyegyenlőségi Nap előkészítő találkozó megbeszélés az önkéntesekkel

2014.05.08. Átjáró Másként roadshow – Kőszeg

2014.05.10. LOGO-Mobil – Körmend, Győrvár

2014.05.14. LOGO-Mobil – NYME SEK

2014.05.16. VII. Esélyegyenlőségi Nap

2014.05.20. MentaTanya – Mozgás az életem

2014.05.22. LOGO-Mobil – Kámoni Arborétum

2014.05.23. LOGO-Mobil – Egyházasrádóc

2014.05.24. LOGO-Mobil – Európa Piknik, Budapest

2014.05.24. Átjáró Másként roadshow – Körmend

2014.05.26-28. Jogomban állsz?! - Emberi Jogi Képzés szakembereknek

2014.05.28. LOGO-Mobil – Körmend

2014.05.29. LOGO-Mobil – Kereskedelmi SZKI

2014.05.31. LOGO-Mobil – Neumann Általános Iskola – Rum – Gersekarát

2014.05.31. Átjáró Másként roadshow – Gersekarát

2014.06.02. Szintetizáló – DÖK találkozó

2014.06.06. LOGO-Mobil – Körmend

2014.06.06. Nyárköszöntő LOGO-zás - Szombathely

2014.06.06. Átjáró Máként roadshow – Szombathely

2014.06.06. Nyárnyitó Fesztivál – VDÖK

2014.06.11. LOGO-Mobil – Rum

2014.06.12. LOGO-Mobil – Gothard Jenő Általános Iskola

2014.06.16-18. Kortárs Aktiváló tábor - Kislőd

2014.06.20. LOGO-Mobil – Pinkamindszent

2014.06.27. Drog A’RT Félőlény c. darabjának bemutatása

2014.06.27-29. Emberi jogi képzés fiataloknak

2014.06.30. TÁMOP zárókonferencia

2014.07.04. LOGO-Mobil – Zöld Szív Fesztivál, Szombathely

2014.07.05. LOGO-Mobil – Zöld Szív Fesztivál, Szombathely

2014.07.16. LOGO-Mobil –Felsőcsatár

2014.07.21-28. Összetartozunk tábor (Lendvai Magyar Nemzetiségi Művelődési Intézet) – Felsőcsatár

2014.07.22. LOGO-Mobil - Felsőcsatár

2014.07.26. LOGO-Mobil – Gersekarát

2014.08.09. LOGO-Mobil – Vönöck

2014.08.11-13. Városi Diákönkormányzat tábora – Vonyarcvashegy

2014.08.13-22. Sommer Camp 2014 (buntkicktgut nonprofit szervezet, Németország) – Szombathely

2014.08.09. LOGO-Mobil – Kisunyom

2014.08.19-24. Vajdahunyadi táborozók – Vonyarcvashegy

2014.08.20. LOGO-Mobil – Vonyarcvashegy

2014.08.22. LOGO-Mobil – Savaria Karnevál, Szombathely

2014.08.23. LOGO-Mobil – Savaria Karnevál, Szombathely

2014.08.29. LOGO-Mobil – Fő tér, Szombathely

2014.08.30. Ifjúsági találkozó – Bogracfest, Lendva (Szlovénia)

2014.09.13. LOGO-Mobil – Ispánk

2014.09.19. LOGO-Mobil – Kőszeg

2014.09.19. MásOkkal – RÉV, Szombathely

2014.09.19. Watersquare – VDÖK, Szombathely

2014.09.26. Ifjúsági találkozó – Egy és Más Vándorszínház, Lendva (Szlovénia)

2014.10.03-04. Kell egy csapat! – ISZOSZ, Kecskemét (szakmai látogatás)

2014.10.04. LOGO-Mobil – Hárofit-Szombathely, Győrvár

2014.10.08. LOGO-Mobil – Ostffyasszonyfa

2014.10.10. MásOkkal – RÉV, Szombathely

2014.10.15. Információs délelőtt a LOGO-ban az Erasmus + programról (Eurodesk) - Szombathely

2014.10.27-29. Kortárs Aktiváló tábor – Szalafő

2014.10.27. LOGO-Mobil – Szalafő

2014.10.27. Információs délután az Erasmus + programról (Eurodesk) - Szalafő

2014.10.30-31. Összebeszélünk Kongresszus – Budapest (szakmai látogatás)

2014.11.14. MásOkkal – RÉV, Szombathely

2014.11.15. Információs délután az Erasmus + programról (Eurodesk) - Rábahídvég

2014.11.20-22. Eurodesk Országos Találkozó – Szeged (szakmai látogatás)

2014.11.05. Beszéljünk az önkéntességről – hazai és nemzetközi példák alapján (Esélyek Háza) – LOGO, Szombathely

2014.11.05. LOGO születésnap és az év önkéntese díjátadó

2014.12.09. Jótékonysági ajándékkészítés és átadó – Rum

2014.12.11. Jótékonysági ajándékkészítés és átadó – Markusovszky Kórház, Szombathely

2014.12.13. Esélyegyenlőségi nap (Esélyek Háza) – Aranyhíd NOIK, Szombathely

2014.12.19. LOGO Karácsony

2014.12.23. Kortárssegítő továbbképzés a LOGO-ban

**Együttműködéseink:**

* AGORA Szomathelyi Kulturális Központ
* Buntkicktgut (Németország)
* Egészségvirág Egyesület
* Eurodesk Magyarországi Hálózat
* Kábítószerügyi Egyeztető Fórum, Szombathely
* Magyar Nemzetiségi Művelődési Intézet, Lendva (Szlovénia)
* Nemzeti Művelődési Intézet
* Szombathely MJV Diákönkormányzata
* szombathelyi általános és középiskolákkal, felsőfokú oktatási intézményekkel
* Szombathelyi Egyházmegyei Karitász Rév Szenvedélybeteg Közösségi Gondozó, Alacsonyküszöbű Szolgálat és Nappali Ellátó
* Új Nemzedék Plusz Kontaktpont
* Vas Megyei Civil Információs Centrum
* Vas Megyei Család, Esélyteremtési és Önkéntes Ház (Esélyek Háza)
* Vas Megyei Kormányhivatal Szombathely Járási Hivatal Járási Népegészségügyi Intézete
* Vas Megyei Önkéntes Centrum
* Vasi Diák Közösségi Szolgálat
* Vasi Ifjúságért Egyesület

**„Válts jegyet az életbe!” program**

A 2013. áprilisában elkezdődött Válts jegyet az életbe! című Európai Uniós kísérleti program parkgondozó képzése 2014. március 18-án az írásbeli vizsgát követő szóbeli és gyakorlati számonkéréssel zárult. A szakmai képzést befejező 12 fő közül mindenki sikeres vizsgát tett és parkgondozó szakképesítést szerzett. A két képzést (ECDL és parkgondozó) követően a képzést sikeresen elvégzők arány egy fő lemorzsolódását figyelembe véve 95%. A projekt elsődleges célja a fiatalok munkába helyezése és ott tartós megmaradásának elősegítése, ezért már a záróvizsga előtt aktívan elkezdődött részükre a munkahelykeresés, felkészítés a munkavállalásra, amely azt célozta, hogy minél nagyobb arányba helyezkedjenek el az elsődleges munkaerő-piacon. Ennek eredményeként március végére mind a 12 főt sikerült elhelyezni.

A programban eddig eltelt időszakban több, vagy kevesebb ideig mindenki dolgozott. 2014. évben átlagosan a projektben lévő 30 fő több mint 2/3-a (21 fő) dolgozott. Az aktivitási arány áprilisban volt a legnagyobb, ekkor 23 fő dolgozott a munkaerő-piacon. Az eltelt időszakban a résztvevők 66%-ának sikerült 6 hónapos munkaviszonyt felmutatnia, ami az előző évhez képes 60 százalékpontnyi előrelépést jelent. A tartós és folyamatos foglalkoztatást vizsgálva a csoport több mint fele (53%) az év végére legalább 8 hónapos munkaviszonnyal rendelkezett.

Az elhelyezkedettek közül 7 fő a pályázati forrásnak köszönhető bértámogatáson keresztül dolgozott a főpályázónál. A bértámogatási rendszerben a támogatott időszak után azzal megegyező idejű továbbfoglalkoztatást kellett vállalni szervezetünknek. Ezt 3 fő esetében a kiépített céges kapcsolatoknak köszönhetően szerződés alapján szombathelyi munkáltatók átvállalták, így ez a költség nem terhelte társaságunk költségvetését.

Az év elején kezdődött el a program gépjárművezetés tanfolyama, melyet a szakmacsoportokhoz igazítva két körösre terveztünk. Az alprogramba azon fiatalok (8 fő) kerülhettek be, akik a program során kidolgozott Kredit rendszer szerint erre jogosultságot szereztek. A tanfolyamot követően a fejlesztő munka eredményeként az év végéig mindenki sikeres közlekedés-egészségügyi és KRESZ vizsgát tett, 2 fő B kategóriás jogosítványt is szerzett. Azon résztvevők, akiknek a forgalmi vizsgájuk nem sikerült önerőből kell a pótvizsgákat finanszírozniuk tekintettel arra, hogy erre a projektszerződésük kötelezi, illetve rendelkeznek munkaviszonnyal, így jövedelemmel is.

A projekt célcsoportját nemcsak a hátrányos helyzetű fiatalok, hanem az őket foglalkoztató munkáltatók is képezik. Ennek okán, az év közepén munkáltatói érzékenyítő képzés szerveztünk kísérleti jelleggel a megye 5 munkáltatója részére. A résztvevő munkáltatók és munkatársaik a képzés során befogadóbbá válhattak a hátrányos helyzetű célcsoport foglalkoztatásával kapcsolatban, hasznos, a gyakorlati munkába alkalmazható ismeretekkel gazdagodhattak. A képzés további hozadékaként társaságunk munkáltatói kapcsolatai bővültek, amely hozzájárult a fiatalok elhelyezkedési esélyeinek növekedéséhez.

A célcsoporttal történő munkán túl fontos gondolni a fiatalokkal foglalkozó, a programban dolgozó szakemberekre is. Az ő szakmai kompetenciáik növelésére, a kooperáció és a hatékonyság fejlesztésére és a jó projektmunka elérésére szupervíziót építettünk be. A kezdetekben 10 alkalmasra tervezett szolgáltatást a tapasztalatok és a kedvező hatások, eredmények tudatában a projekt végéig kiterjesztettük.

A szabadidő hasznos eltöltésére tanító célzattal létrejött Belvárosi Ifjúsági Klubban aktív és informatív időtöltés volt az elsődleges csapásirány. A klub fenntartásával a célcsoport körében jellemző csavargást, csellengést és az ezekkel együtt járó problémákat szeretnénk megelőzni és e helyett részükre hasznos szabadidő eltöltésére irányuló programokat szervezni. A klubban útjára indítottuk több bajnokságsorozatot, a projektben résztvevő fiatalok részére a születésnapokat vetélkedők, játékos versenyek formájában tartottuk meg. A jó idő eljöttével különböző kültéri szabadidős programokat is szervezünk. A szolgáltatást igénybevevőinek lehetőségük van játszani (társas és elektronikus konzol játékon is), valamint a szakemberek segítségével, tanulmányaikkal kapcsolatos kérdésekben is tudnak segítséget kérni. A fiatalok megismerkedhetnek az igénybe vehető szociális ellátásokkal és munkahely keresési technikákkal is.

A projekt zárásáig elkövetkező időszak fontos feladata a nem dolgozó fiatalok elhelyezésén, motiválásán és a dolgozó fiatalok benntartásának elősegítésén túl a résztvevők felkészítése a projekt befejezésére, a szorosabb kapcsolatok feloldása és egyéb természetes vagy mesterséges támaszok erősítése.

|  |  |  |  |  |  |  |  |
| --- | --- | --- | --- | --- | --- | --- | --- |
| **Projektek** | | | | | | | |
| **Azonosító** | **A projekt rövid tartalma** | **Kedvezményezett neve** | **Kedvezményezett típusa** | **Elnyert támogatás** | **Pályázatban szereplő összköltség** | **Projekt státusza:** |
| TAMOP-5.3.2-12/1-2012-0001 | Az utcán élő hajléktalan személyek társadalmi visszailleszkedésének, sikeres munkaerő-piaci integrációjá-nak megalapo-zása program szakmai és módszertani támogatása | SAVARIA REHAB-TEAM | konzorciumi tag | 29.847.995 Ft | 105.000.000Ft | folyamatban lévő, 2014. 11.30. jelenleg hosszabítás alatt |
| TÁMOP-1.4.3-12/1-2012-0023 | Hátrányos helyzetű 18-25 év közötti fiatalok integráció-ja az elsődleges munkaerő-piacra, képzések, foglalkoz-tatás és támogató szolgálta-tások segítségé-vel. | SAVARIA REHAB-TEAM | konzorciumi vezető | 65.169.949 | 91.524.999,- Ft | folyamatban lévő, 2015.03.31. |
| NYDOP-3.1.1/B2-13-K2-2013-0003 | Körmendi út - Óperint utcai szociális célú rehabilitá-ció „soft” elemei | SAVARIA REHAB-TEAM | konzorciumi tag | 14.500.000,- Ft | 412.481.408,- Ft | folyamatban lévő, 2015.04.30. |
| 2014 – VAU-01  Hajléktalanokért Közalapítvány | Komplex integrációt segítő program megvalósítása 8 fő tartósan közterüle-ten élő, és 4 fő szállást nyújtó intézményben élő hajléktalan ember számára Szombat-helyen | SAVARIA REHAB-TEAM | önálló pályázó | 9.892 000.-Ft | 9.892 000.-Ft | folyamatban lévő, 2015.06.30. |
| 2014-15 – KONV-207  Hajléktalanokért Közalapítvány | Hajléktalan emberek egészség-ügyi ellátása a téli időszakban | SAVARIA REHAB-TEAM | önálló pályázó | 1.592.000,- Ft | 1.592.000,- Ft | folyamatban lévő, 2015.04.30. |
| 2014-15 – KONV-110 Hajléktalanokért Közalapítvány | Étkeztetés 45 hajléktalan ember részére Szombat-helyen | SAVARIA REHAB-TEAM | önálló pályázó | 680000 Ft | 680000 Ft | folyamatban lévő, 2015.03.31. |
| 2014-15 – KONV-402 Hajléktalanokért Közalapítvány | Megyei hatáskörű krízisautó szolgálat működtetése a téli időszakban Vas megyében | SAVARIA REHAB-TEAM | önálló pályázó | 862000Ft | 862000Ft | folyamatban lévő, 2015.04.30. |
| 2014-15-KONV-512 Hajléktalanokért Közalapítvány | Eszközök beszerzése a SAVARIA-REHAB TEAM Szociális Intézményekbe *(mosógép, törölköző, pléd)* | SAVARIA REHAB-TEAM | önálló pályázó | 705000Ft | 705000Ft | folyamatban lévő, 2015.04.30. |
| TÁMOP- 5.4.9-11/1-2012-0032 | „Ügyfél útja”- Modell kísérleti program a szombathelyi alapszolgáltatások funkcionális összekapcsolására | SAVARIA REHAB-TEAM | konzorciumi tag | 2.007.910,- Ft | 30.702.452,- Ft | folyamatban lévő, 2015.02.28. |
| L00147/02 | REdesign+Ausztria-Magyar-ország 2007-2013 Határon Átnyúló Együttmű-ködési Program | SAVARIA REHAB-TEAM | konzorciumi tag | 14.011.800.- Ft | 14.011.800.- Ft | folyamatban lévő 2014.12.31. |
| TÁMOP-5.2.5/B-10/2-2010-0254 | Gyermekek és fiatalok társadalmi integrációját segítő program (Igazságügyi és Kábítószerügyi komponens) | Megyei Művelődési és Ifjúsági Központ – pályázat jogutódja SAVARIA REHAB-TEAM Nonprofit Kft. | önálló pályázó | 34.428.732,- Ft | 49.969.000,- Ft | megvalósult |
| SZF-SZ-079/8-2010  (NRSZH) | Szociális foglalkoztatás (munka-rehabilitáció, fejlesztő-felkészítő foglalkoztatás) támogatása | SAVARIA REHAB-TEAM | önálló pályázó | 22.320.000.Ft (2014. év) | 22.320.000.Ft (2014. év) | 2014.12.31. |
| USZ-018/0-2011  USZ-056/0-2011 | Utcai szociális munkás szolgálatok működésének támogatása | SAVARIA REHAB-TEAM | önálló pályázó | 12.450.000.-Ft /év | 12.450.000.-Ft/év | 2014.12.31. |
| 8559-3/2014/ESELY | Esélyek Háza | SAVARIA REAHAB-TEAM Nonprofit Kft. | Önálló pályázó | 7.200.000,- Ft | 7.200.000,- Ft | Megvalósítás alatt |

1. *2011. évig a társaság önkormányzati bérlakásaiban élőkkel együtt, 2012. évben már csak az átmeneti szálláson, illetve a külső intézményi férőhelyen élők.* [↑](#footnote-ref-1)
2. *2011. évig a társaság önkormányzati bérlakásaiban élőkkel együtt, 2012. évben már csak az átmeneti szálláson, illetve a külső intézményi férőhelyen élők.* [↑](#footnote-ref-2)
3. *2011. évig a társaság önkormányzati bérlakásaiban élőkkel együtt, 2012. évben már csak az átmeneti szálláson, illetve a külső intézményi férőhelyen élők.* [↑](#footnote-ref-3)